text: #META#  TextURI          :: DancusM
   #META#  DEAF             :: http://www.deaf-page.de/bibl/bib99d.php#DancusM
   #META#  TL
   #META#  FEW
   #META#  ARLIMA           :: https://www.arlima.net/qt/roi_dancus_livre_du.html
   #META#  Author
   #META#  AuthorBorn
   #META#	AuthorBornAmb
   #META#  AuthorDied
   #META#	AuthorDiedAmb
   #META#	AuthorFl1
   #META#	AuthorFl2
   #META#  TextTitle        :: Livre du roi Dancus
   #META#  TextSubtitle
   #META#  TextVols
   #META#  TextSubj
   #META#	TextDom
   #META#	Translation      :: true
   #META#	Collection       :: Cabinet de vénerie
   #META#	CollectionNo	 :: 6
   #META#  TextDescARL
   #META#  TextDescVers
   #META#  TextDateARL      :: XIIIe siècle
   #META#  TextDateAdj      :: 13
   #META#	TextDateMin
   #META#	TextDateMax
   #META#  EdEditor         :: Martin-Dairvault, H.
   #META#  EdPlace          :: Paris
   #META#  EdPublisher      :: Librairie des Bibliophiles
   #META#  EdVol
   #META#  EdYear           :: 1883
   #META#  EdPages          :: 1-29
   #META#  MsBase           :: Paris, BnF fr 12581
   #META#  MsNum            :: 2
   #META#	MsDateARL
   #META#	MsDateAdj
   #META#	Form             :: p
   #META#	Complete         :: true
   #META#	NoWords          :: 5480
   #META#	NoLines
   #META#	DialAuth
   #META#	DialScribe
   #META#  ScanURL          :: https://archive.org/details/lelivreduroidan00albegoog
   #META#  ScanURIOther
   #META#  ArkID            :: ark:/13960/t8w958d55
   #META#  LccnID
   #META#  OclcID
   #META#  WebAuthor        :: David Joseph Wrisley
   #META#  ORCIDWebAuthor   :: orcid.org/0000-0002-0355-1487
   #META#  WebReviewer      ::
   #META#  ORCIDReviewer    ::
   #META#  MiscInfo
   #META#  CCLicense        :: CC BY-NC-SA 4.0 International
   
   PageV01P001
   LE LIVRE DU ROI DANCUS
   Uns rois fu jadis qui estoit apelez
   Dancus. I jor estoit en son
   palais. Devant lui estoient si
   desciple qui tenoient plait de lor faucons
   et pençoient commant il poissent maintenir
   lor faucons sains et haitiez ou oistours
   ou espriviers, et commant il les poissent
   faire hardiz, et commant il lor poissent
   faire panre granz oisiaus si comme grues
   et oes et autres oisiaus, et commant il
   poissent estre tenu en lors hardiment. Icil
   PageV01P002
   rois fu bons devins et vit ce qui fu et qui
   puet estre.
   Ceste chose oi li rois Galaciens et vint à
   icelui veoir et entendre, se ce estoit voirs
   que on li avoit dit en sa cité. Lors print
   herberge à l’un des chiés de la cité, et
   manda que il voloit savoir des faucons. Et,
   com Dancus li rois oi ce, si en rist, et
   moult li plust. Il le fist venir en sa chambre:
   icele chambre estoit bele et precieuse
   et de toutes honors plainne, en la
   quele li firmamenz estoit poinz, et les
   estoiles dou ciel et touz li fondemenz
   et de tant de mervoilles que moult faisoit
   à mervillier; ses liz estoit d’avoleille, et
   les cordes estoient d’une beste sauvage, et
   estoit covers d’une coverture de paile escarimant,
   sor lequel li rois Dancus gisoit.
   Li rois Galaciens se sist avec lui el lit, et
   se mervilla moult comme il vit la chambre
   einsis pointe. Lors li commança li rois
   Dancus à demander por quel cause il estoit
   venuz. Li rois Galacians li respondi sagement:
   PageV01P003
   "Je vi[n]g à toi veoir et oir se ce est
   voirs, que j’ai oi dire, que tu ies li plus
   sages que je oisse onques, que tu seis I
   art de quoi tu ies moult curieus, car tu
   fais panre I oisel à autre. Por laquel
   chose je vueil estre tes desciples. Et quant
   cil l’oi, si rist, et dist: "Il me plaist bien
   que tu soies mes desciples, vien demain
   avec moi, si verras ce que mi oisel font.»
   En l’autre jor aprés ala as chanz avec lui;
   et, quant il vit voler les oisiaus, si li plut
   moult, et dist: "Bien est voir ce que l’an
   me dist." Lors obéi moult à li. Et en
   l’autre jor li commança à demander qui li
   plaisoit, et li rois li respondi: "Ce qu’il
   vos plaist." Lors dist li rois Galacians:
   "Je vueil mander à mes homes que je vueil
   demorer avec toi et estre tes desciples."
   Adonc respondi li rois Dancus: "Je ne
   sui pas dignes que tu soies mes desciples;
   mais se tu en viaus savoir, et tu as fil,
   mande-li que il vaigtfe à moi; et je li
   apanrai, por toe amor, ce que je sai et
   PageV01P004
   que je porrai trover." De ce l’anclina moult
   li rois Galacians, et li vost chaoir as piez.
   Lors prist congié, et s’an rala en sa terre,
   et fist venir à lui Attanasien son fil. Si li
   dist: "Se tu viaus apanre de l’art des faucons,
   si va à la court le roi Danci."
  